cyanic-selkie/wikianc huggingface dataset:
Νέα Ζηλανδία
Ιστορία
Η Νέα Ζηλανδία έλαβε μέρος σε μια Συνταγματική Συνέλευση τον Μάρτιο του 1891 στο Σίδνεϊ, στη Νέα Νότια Ουαλία, μαζί με τις τότε αποικίες της Αυστραλίας. Αυτή έγινε για να θεωρηθεί το ενδεχόμενο ενός συντάγματος για την προτεινόμενη ομοσπονδία μεταξύ των - τότε - Βρετανικών Αποικιών της Αυστραλασίας. Η Νέα Ζηλανδία απώλεσε το ενδιαφέρον της για ένωση με την Αυστραλία σε μία ομοσπονδία, μετά τη συνέλευση αυτή. Το 1893 (19 Σεπτεμβρίου 1893) έγινε το πρώτο έθνος που έδωσε ψήφο στις γυναίκες.
Η Νέα Ζηλανδία έγινε ανεξάρτητη επικράτεια στις 26 Σεπτεμβρίου 1907 με βασιλική αναγγελία. Με το Θέσπισμα του Γουεστμίνστερ, το 1931 της παραχωρήθηκε πλήρης ανεξαρτησία από το Κοινοβούλιο του Ηνωμένου Βασιλείου. Η ανεξαρτησία ξεκίνησε με την υιοθεσία του Θεσπίσματος από το Κοινοβούλιο της Νέας Ζηλανδίας το 1947.
Από τότε η Νέα Ζηλανδία είναι μια ανεξάρτητη Συνταγματική Κοινοβουλευτική Μοναρχία, και αποτελεί μέλος της Βρετανικής κοινοπολιτείας ή Κοινοπολιτείας των Εθνών.
Διακυβέρνηση
Η χώρα είναι Ενιαία Συνταγματική Μοναρχία με Κοινοβουλευτικό σύστημα.
Με την Πράξη των Βασιλικών Τίτλων της Νέας Ζηλανδίας (1953), Μονάρχης της Νέας Ζηλανδίας έγινε η Βασίλισσα Ελισάβετ Β΄ του Ηνωμένου Βασιλείου. Σήμερα μονάρχης της Νέας Ζηλανδίας, είναι ο Βασιλιάς Κάρολος Γ΄, ο οποίος εκπροσωπείται ως αρχηγός κράτους, από τη Γενική Κυβερνήτρια Σίντι Κίρο. Σημερινή Πρωθυπουργός της Νέας Ζηλανδίας, από τον Οκτώβριο του 2017, είναι η ηγέτης του Εργατικού Κόμματος, Τζασίντα Άρντερν.
Το Κοινοβούλιο της Νέας Ζηλανδίας έχει μόνο ένα νομοθετικό σώμα (μονοθαλαμισμός), τη Βουλή των Αντιπροσώπων, που συνήθως έχει έδρες για 120 μέλη του Κοινοβουλίου. Κοινοβουλευτικές εκλογές λαμβάνουν χώρα κάθε τρία χρόνια με κάποια μορφή αναλογικής εκπροσώπησης. Κατά τις γενικές εκλογές του 2005 δημιουργήθηκε μία επιπλέον έδρα (καταλαμβανόμενη από το Κόμμα Μαορί), εξαιτίας του γεγονότος ότι το κόμμα αυτό κέρδισε περισσότερες ψήφους στα εκλογικά του σώματα, παρά αναλογικά.
Δεν υπάρχει γραπτό σύνταγμα. Ωστόσο, η Συνταγματική Πράξη (1986) είναι η βασική επίσημη δήλωση της συνταγματικής δομής της Νέας Ζηλανδίας. Ο Γενικός Κυβερνήτης έχει την εξουσία να ορίσει και να απολύσει τον Πρωθυπουργό και να διαλύσει το Κοινοβούλιο. Επίσης, ο Γενικός Κυβερνήτης προεδρεύει και του Εκτελεστικού Συμβουλίου, που είναι μια επίσημη επιτροπή αποτελούμενη από όλους τους υπουργούς του Στέμματος. Τα μέλη του Εκτελεστικού Συμβουλίου πρέπει να είναι μέλη του Κοινοβουλίου, και τα περισσότερα έχουν επίσης υπουργεία. Τα υπουργεία είναι τα ανώτερα σώματα παρασκευής πολιτικής και ηγούνται από τον Πρωθυπουργό, που είναι επίσης Κοινοβουλευτικός ηγέτης του κυβερνώντος κόμματος ή συνασπισμού. Δικαίωμα ψήφου στις εκλογές, έχουν όσες και όσοι είναι ηλικίας 18 ετών και άνω.
Εκλογές
Το κεντροδεξιό Εθνικό Κόμμα κέρδισε τις εκλογές του 2008 και ο ηγέτης του, Τζον Κέι, έγινε νέος πρωθυπουργός. Ο Κέι σχημάτισε κυβέρνηση συνασπισμού με το ACT και το Ενωμένο Μέλλον.
Ύστερα από τις βουλευτικές εκλογές που διεξήχθησαν τον Σεπτέμβριο του 2017, το Εργατικό Κόμμα μαζί με το Πράσινο Κόμμα, σχημάτισαν στις 26 Οκτωβρίου 2017, κυβέρνηση μειοψηφίας, με επικεφαλής τη νέα πρωθυπουργό της Νέας Ζηλανδίας, την Τζασίντα Άρντερν. Ύστερα από τις βουλευτικές εκλογές του Οκτωβρίου του 2020, το Εργατικό Κόμμα, κατάφερε να κερδίσει την απόλυτη πλειοψηφία με 65 έδρες, και συνεπώς σχημάτισε κυβέρνηση πλειοψηφίας, ξανά υπό την Τζασίντα Άρντερν.
Γεωγραφία
left|thumb|200px|Δορυφορική εικόνα της Νέας Ζηλανδίας Η Νέα Ζηλανδία αποτελείται από δύο βασικά νησιά (που αποκαλούνται απλά Βόρειο και Νότιο Νησιά, ή συνήθως Te-Ika-a-Maui και Te Wai Pounamu στα Μαορί) και έναν αριθμό μικρότερων νησιών. Τα δύο κύρια νησιά χωρίζονται από τον πορθμό του Κουκ, πλάτους 22 χιλιομέτρων στο στενότερο σημείο του. Η συνολική έκταση της Νέας Ζηλανδίας είναι 268.680 χλμ², και είναι λίγο μικρότερη από αυτήν της Ιαπωνίας και λίγο μεγαλύτερη από το Ηνωμένο Βασίλειο. Η χώρα εκτείνεται σε περισσότερα από 1.600 χλμ κατά μήκος του κεντρικού, βόρειου-βορειοανατολικού άξονά της και έχει μέγιστο πλάτος 400 χιλιόμετρα. Έχει επίσης μεγάλο μήκος ακτών των οποίων το μήκος φτάνει τα 15.134 χλμ. Η Αποκλειστική Οικονομική Ζώνη της Νέας Ζηλανδίας είναι μία από τις μεγαλύτερες στον κόσμο και έχει έκταση 15 φορές μεγαλύτερη από τη χερσαία της έκταση.
Τα πιο σημαντικά από τα μικρότερα κατοικήσιμα νησιά της, είναι μεταξύ άλλων τα Νησί Στιούαρτ/Ρακιούρα, Νησί Γουαϊχέκε, ένα νησί στον Κόλπος Χαουράκι στο Ώκλαντ, το Νησί Γκρέιτ Μπάρριερ ανατολικά του Κόλπου Χαουράκι και τα Νησιά Τσάταμ, ονομαζόμενα Ρεκόχου από τους Μοριορί. Η χώρα διαθέτει εκτεταμένες θαλάσσιες πηγές, με τη μεγαλύτερη Αποκλειστική Οικονομική Ζώνη στον κόσμο, που καλύπτει 4 εκατομμύρια τ. χλμ., περισσότερο από 15 φορές τη χερσαία έκτασή της. right|thumb|220px|Το [[Αοράκι/Όρος Κουκ είναι το ψηλότερο βουνό στη Νέα Ζηλανδία]]
Το Νότιο Νησί είναι το μεγαλύτερο, και χωρίζεται κατά μήκος από τις Νότιες Άλπεις, η υψηλότερη κορυφή των οποίων είναι το Αοράκι/Όρος Κουκ, στα 3.754 μέτρα. Στο Νότιο Νησί υπάρχουν περισσότερες από 18 κορυφές, με ύψος μεγαλύτερο των 3.000 μ. Στο νότιο τμήμα του βρίσκεται η Φιόρντλαντ, με τα βαθιά φιορδ που δημιουργήθηκαν από τη δράση των παγετώνων. Το Βόρειο Νησί είναι λιγότερο ορεινό από το Νότιο, αλλά χαρακτηρίζεται από ηφαιστειακή δράση. Η ιδιαίτερα ενεργή ηφαιστειακή ζώνη Τάουπο έχει δημιουργήσει μεγάλο ηφαιστειακό οροπέδιο, όπου βρίσκεται το ψηλότερο βουνό στο Βόρειο Νησί, το Ρουαπέχου (2.797 μ.). Εκεί βρίσκεται και η μεγαλύτερη λίμνη της χώρας, η λίμνη Τάουπο, η οποία βρίσκεται στην καλντέρα ενός από τα πιο ενεργά υπερηφαίστεια. Το ποικίλο τοπίο της Νέας Ζηλανδίας, την έχει καταστήσει δημοφιλή προορισμό για την παραγωγή τηλεοπτικών προγραμμάτων και ταινιών, όπως η τριλογία Ο Άρχοντας των Δαχτυλιδιών.
Το σύνηθες κλίμα στη χώρα είναι ήπιο, με θερμοκρασίες που σπάνια πέφτουν κάτω από 0 °C ή ξεπερνούν τους 30 °C.
Χλωρίδα και πανίδα
Εξαιτίας της μακράς απομόνωσης από τον υπόλοιπο κόσμο, για περίπου 80 εκατομμύρια χρόνια, και της νησιωτικής βιογεωγραφίας της, η Νέα Ζηλανδία έχει μοναδική χλωρίδα και πανίδα. Περίπου το 80% της χλωρίδας της συναντάται μόνο στη Νέα Ζηλανδία, συμπεριλαμβανομένων περισσότερων από 40 ενδημικών ειδών.
Μέχρι την άφιξη των πρώτων ανθρώπων, το 80% της γης καλυπτόταν από δάση (σήμερα το ποσοστό αυτό είναι 23% ), με μόνο τις ψηλές αλπικές περιοχές και τις άγονες ηφαιστειακές εκτάσεις ακάλυπτες από δέντρα, και, εξαιρουμένων δύο (παλαιότερα τριών) ειδών νυχτερίδας, δεν υπήρχαν μη-θαλάσσια θηλαστικά. Τα δάση της κατοικούνταν από μια ποικιλία πτηνών, μεταξύ των οποίων το μόα - που έχει πια εκλείψει - το κίουι, το κακάπο και το τακαχέ, τα οποία έχουν χάσει την ικανότητα να πετούν, που κινδυνεύουν όλα με εξαφάνιση εξαιτίας της ανθρώπινης δράσης και των τρωκτικών. Ο αετός του Χάαστ ήταν το μεγαλύτερο αρπακτικό πουλί του κόσμου προτού εκλείψει, ενώ μοναδικοί είναι και οι παπαγάλοι Κακά και Κέα. Στα ερπετά, περιλαμβάνονται τα σκινκ, γκέκο και Τουατάρα. Δεν υπάρχουν φίδια, αλλά υπάρχουν πολλά είδη εντόμων, μεταξύ των οποίων συμπεριλαμβάνεται και η γουέτα.
Μεταφορές
Η χώρα διαθέτει 39 αεροδρόμια με διάδρομο ασφάλτου και 84 με χωμάτινο διάδρομο. Διαθέτει επίσης σιδηροδρομικό δίκτυο μήκους 4.128 χλμ., εκ των οποίων τα 506 χλμ. είναι ηλεκτροδοτούμενα. Το συνολικό μήκος των αυτοκινητοδρόμων κάθε κατηγορίας, είναι 94.160 χλμ. με ασφαλτοστρωμένα τα 62.759 χλμ. και τα 199 είναι οδοί ταχείας κυκλοφορίας. Η οδήγηση γίνεται στα αριστερά.
Πολιτισμός
Η Νέα Ζηλανδία έχει ποικιλόμορφη σύγχρονη κουλτούρα με επιρροές από Μαορί, Βρετανούς και άλλους Ευρωπαίους μετανάστες και πιο πρόσφατα από Πολυνησιακούς πολιτισμούς. Πολλά στοιχεία πολιτισμού έχουν την καταγωγή τους από τους πρώτους Σκωτσέζους αποίκους και λέγεται πως η χώρα έχει περισσότερες μπάντες γκάιντας απ' ότι η Σκωτία.
Ο προ ευρωπαϊκής επαφής πολιτισμός των Μαορί, δεν είχε μεταλλικά εργαλεία, βασιζόμενος στην πέτρα και το ξύλο. Οι σύγχρονοι Μαορί δεν ζουν με παραδοσιακό τρόπο ζωής. Στοιχεία του πολιτισμού Μαορί επιβιώνουν και η Κυβέρνηση ενεργά τα προωθεί σε όλους τους Νεοζηλανδούς, και πολλά προστατεύονται από τη Συνθήκη του Γουαϊτάνγκι. Η χρήση της Μαορί γλώσσας (Te Reo Māori), ως ζωντανή γλώσσα κοινότητας παρέμεινε μόνο σε μερικές απομονωμένες περιοχές στα μεταπολεμικά χρόνια, αλλά σήμερα περνά από φάση αναγέννησης• με γενναιόδωρη υποστήριξη από το κράτος για σχολεία μέσης εκπαίδευσης με Μαορί γλώσσα και ένα τηλεοπτικό κανάλι στη γλώσσα Μαορί.
Το τοπίο της Νέας Ζηλανδίας έχει εμφανιστεί σε πολλά τηλεοπτικά προγράμματα και ταινίες. Έγινε παγκόσμια γνωστό όταν ο Νεοζηλανδός σκηνοθέτης Πίτερ Τζάκσον μετέφερε στη μεγάλη οθόνη τα αριστουργήματα του Τόλκιν, Άρχοντας των δαχτυλιδιών και Χόμπιτ.
Εξωτερικοί σύνδεσμοι
Κατηγορία:Μάορι Κατηγορία:Μοναρχίες της Ωκεανίας __ΕΥΡΕΤΗΡΙΟ__ Κατηγορία:Τρέχουσες μοναρχίες
Αφροδίτη των Σόλων
Η Αφροδίτη της Κύπρου είναι μαρμάρινο άγαλμα που χρονολογείται γύρω στον 1ο αιώνα π.Χ., και αναπαριστά τη θεά Αφροδίτη γυμνή.
Περιγραφή
Το άγαλμα αυτό, γνωστό και ως η Αφροδίτη των Σόλων, βρέθηκε στην ομώνυμη αρχαιολογική περιοχή των Σόλων της Κύπρου (υπό τουρκική κατοχή από το 1974), κατά τη διάρκεια καλλιέργειας ιδιωτικής γης. Το άγαλμα βρέθηκε χωρίς χέρια μέχρι τους ώμους, και τα πόδια μέχρι τα γόνατα. Ο κατασκευαστής του είναι άγνωστος.
Κύπρου Κατηγορία:Ελληνιστική τέχνη Αφροδίτη Κύπρου Κατηγορία:Αρχαία ελληνικά αγάλματα
Πανελλήνιο πρωτάθλημα ανώμαλου δρόμου ανδρών 2002
Το Πανελλήνιο πρωτάθλημα ανώμαλου δρόμου ανδρών 2002 διεξήχθη στις 10 Φεβρουαρίου στα Τρίκαλα. Πρωταθλητής αναδείχθηκε ο Χαραμής του Πανελληνίου για 7η συνεχόμενη χρονιά (απόσταση 12.000μ.), ενώ πρωταθλητής σύλλογος αναδείχθηκε ο Πανελλήνιος.
Πηγές
Ανδρων Κατηγορία:Στίβος το 2002 Κατηγορία:Τρίκαλα
Πεπερασμένη διαφορά
Η πεπερασμένη διαφορά είναι μία μαθηματική έκφραση της μορφής
f(x + b) − f(x + a)
. Αν η πεπερασμένη διαφορά διαιρείται από το
b − a
, τότε αυτή λαμβάνει μόνο ένα πεπερασμένο πηλίκο.Ο υπολογισμός των παραγώγων από τις πεπερασμένες διαφορές παίζει βασικό ρόλο στις μεθόδους πεπερασμένης διαφοράς για την αριθμητική λύση των διαφορικών εξισώσεων, ειδικότερα στα προβλήματα συνοριακών τιμών.
Ορισμένες επαναληπτικές σχέσεις μπορούν να γραφούν ως εξισώσεις διαφοράς αντικαθιστώντας την προσέγγιση της σημειογραφείας με τις πεπερασμένες διαφορές.
Σήμερα, ο όρος "πεπερασμένη διαφορά" συχνά λαμβάνεται ως συνώνυμο με τους υπολογισμούς της πεπερασμένης διαφοράς των παραγώγων, ειδικότερα στο πλαίσιο των αριθμητικών μεθόδων. Οι υπολογισμοί των πεπερασμένων διαφορών είναι πηλίκα της πεπερασμένης διαφοράς στην ορολογία που χρησιμοποιήθηκε ανωτέρω.
Οι πεπερασμένες διαφορές,επίσης,έχουν γίνει το θέμα μελέτης ως αφηρημένα αυτοτελή μαθηματικά αντικείμενα, π.χ. σε έργα των George Boole (1860), L. M. Milne-Thomson (1933), και Károly Jordan (1939), εντοπίζοντας τις προελέυσεις των αλγορίθμων του Jost Bürgi (ca. 1592) και άλλων συμπεριλαμβανομένου του Isaac Newton. Σε αυτό το σημείο, ο λογισμός (που ασχολείται με τα όρια) των πεπερασμένων τιμών είναι εναλλακτικός του λογισμού των απειροελάχιστων.
Προς τα εμπρός, προς τα πίσω, και κεντρική διαφορά
Τρεις μορφές μελετώνται ευρέως: οι προς τα εμπρός,οι προς τα πίσω και οι κεντρικές διαφορές.
Η προς τα εμπρός διαφορά (προς τα πάνω) είναι μια έκφραση της μορφής
Σύμφωνα με την εφαρμογή, η τάξη h μπορεί να είναι μεταβλητή ή σταθερή. Όταν παραλείπεται, η h θεωρείται ότι είναι 1:.
Η προς τα πίσω διαφορά (προς τα κάτω) χρησιμοποιεί τις τιμές της συνάρτησης στο x και x − h, αντί των τιμών στο x + h and x:
Τελικά, η κεντρική διαφορά (κεντρώα) δίνεται από
Σχέση με τις παραγώγους
Η παράγωγος της συνάρτησης f  στο σημείο x  ορίζεται από το όριο
Αν η h λαμβάνει μια σταθερή (μη μηδενική) τιμή αντί να πλησιάζει το μηδέν, τότε η δεξιά πλευρά της παραπάνω εξίσωσης γράφεται
Συνεπώς, η προς τα πάνω διαφορά που διαιρείται από το h πλησιάζει την παράγωγο όταν το  h είναι μικρό. Το σφάλμα σε αυτή την προσέγγιση μπορεί να βρεθεί από τον Τύπο του Taylor. Λαμβάνοντας υπόψη, ότι η f είναι διαφορίσιμη, έχουμε
Ο ίδιος τύπος αναμένεται για την προς τα πίσω διαφορά:
Ωστόσο, η κεντρική (ή αλλιώς κεντρώα) διαφορά αποδίδει μια πιο ακριβή προσέγγιση. Αν η f είναι δύο φορές διαφορίσιμη,
Το κύριο πρόβλημα με τη μέθοδο της κεντρικής διαφοράς, ωστόσο, είναι ότι οι συναρτήσεις που ταλαντεύονται αποδίδουν μηδενική παράγωγο. Αν
για n περιττό, και
για n άρτιο, αλλιώς
αν υπολογίζεται με το συνδυασμό της κεντρικής διαφοράς. Αυτό είναι ιδιαίτερα ενοχλητικό αν ο κλάδος της f  είναι διακεκριμένος.
Συγγραφείς, για τους οποίους οι πεπερασμένες διαφορές σημαίνουν προσεγγίσεις πεπερασμένων διαφορών, ορίζουν τις προς τα πάνω/προς τα κάτω/κεντρικές διαφορές ως πηλίκα που δίνονται σε αυτή την ενότητα. (αντί να χρησιμοποιούν τους ορισμούς που δόθηκαν στην προηγούμενη ενότητα.)
Μεγαλύτερης τάξης διαφορές
Με ανάλογο τρόπο,μπορεί κανείς να ανάγει τις προσεγγίσεις πεπερασμένης διαφοράς σε μεγαλύτερης τάξης παραγώγους και διαφορικούς φορείς. Για παράδειγμα, χρησιμοποιώντας τον παραπάνω τύπο κεντρικής διαφοράς για
f ' (x+h/2)
και
f ' (x−h/2)
και εφαρμόζοντας τον τύπο της κεντρικής διαφοράς για την παράγωγο της f '    στο x, παίρνουμε την προσέγγιση της κεντρικής διαφοράς της δεύτερης παραγώγου της f:
Κεντρική 2ης τάξης
Με παρόμοιο τρόπο μπορούμε να εφαρμόσουμε άλλους τύπους διαφοράς με έναν αναδρομικό τρόπο.
Προς τα εμπρός 2ης τάξης
Προς τα εμπρός
ή για h=1,
Προς τα πίσω
Αυτές οι εξισώσεις χρησιμοποιούν διωνυμικούς συντελεστές ύστερα από το σημείο άθροισης απεικονίζονται ως. Κάθε σειρά από το Τρίγωνο του Pascal παρέχει τον συντελεστή για κάθε τιμή του i.
Παρατήρησε ότι η κεντρική διαφορά θα, για περιττό n, έχει h πολλαπλασιαζόμενο με μη ακέραιο. Αυτό είναι συχνά πρόβλημα επειδή ανέρχεται σε αλλαγή του διαστήματος διακριτοποίησης. Το πρόβλημα μπορεί να αντιμετωπιστεί παίρνοντας το μέσο όρο του και.
Οι προς τα εμπρός διαφορές που εφαρμόζονται σε μία ακολουθία ονομάζονται μερικές φορές διωνυμικός μετασχηματισμός της ακολουθίας, και έχουν μια σειρά από ενδιαφέρουσες συνδυαστικές ιδιότητες. Οι προς τα εμπρός διαφορές μπορούν να εκτιμηθούν χρησιμοποιώντας το Nörlund–Rice ολοκλήρωμα. Η αναπαράσταση του ολοκληρώματος για αυτούς τους τύπους των σειρών είναι ενδιαφέρουσα, επειδή το ολοκλήρωμα μπορεί συχνά να εκτιμηθεί χρησιμοποιώντας ασυμπτωτική επέκταση ή τεχνικές απότομης καθόδου : αντίθετα, η προς τα εμπρός διαφορά των σειρών μπορεί να είναι εξαιρετικά δύσκολο να εκτιμηθεί αριθμητικά, επειδή οι διωνυμικοί συντελεστές αυξάνονται με ταχείς ρυθμούς για μεγάλα n.
Η σχέση των διαφορών μεγαλύτερης τάξης με τις αντίστοιχες παραγώγους είναι απλή,
Οι μεγαλύτερης τάξης διαφορές μπορούν να χρησιμοποιηθούν για να φτιάξουμε καλύτερες προσεγγίσεις. Όπως αναφέρθηκε παραπάνω, η πρώτης τάξης διαφορά προσεγγίζει την παράγωγο πρώτης τάξης σε έναν όρο της τάξης h. Ωστόσο, ο συνδυασμός προσεγγίζει την f'(x) σε έναν όρο της τάξης
h2
. Αυτό αποδεικνύεται αναπτύσσοντας την παραπάνω έκφραση στη Σειρά Τέιλορ, ή χρησιμοποιώντας το λογισμό των πεπερασμένων διαφορών,που εξηγείται παρακάτω.
Πυρήνες αυθαίρετου μεγέθους
Αυτό είναι χρήσιμο για την διαφοροποίηση μιας συνάρτησης σε μια περιοχή,όπου,καθώς αυτή θα πλησιάζει την άκρη της περιοχής, πρέπει να λαμβάνεται δείγμα όλο και λιγότερων σημείων στη μία πλευρά.
Οι λεπτομέρειες συνοψίζονται σε αυτές τις.
Μέθοδοι πεπερασμένης διαφοράς
Μία σημαντική εφαρμογή των πεπερασμένων διαφορών είναι στην αριθμητική ανάλυση, ειδικότερα στις αριθμητικές διαφορικές εξισώσεις, οι οποίες στοχεύουν στην αριθμητική επίλυση των συνήθων και μερικών διαφορικών εξισώσεων αντίστοιχα. Η ιδέα είναι να αντικατασταθούν οι παράγωγοι που εμφανίζονται στην διαφορική εξίσωση από τις πεπερασμένες διαφορές που τις προσεγγίζουν. Οι μέθοδοι που προκύπτουν ονομάζονται μέθοδοι πεπερασμένης διαφοράς.
Κοινές εφαρμογές της μεθόδου πεπερασμένης τιμής συναντώνται στην υπολογιστική επιστήμη και στην εφαρμοσμένη μηχανική, όπως θερμική μηχανική, μηχανική των ρευστών, κτλ.
Σειρές του Νεύτων
Οι Σειρές του Νεύτων ,αποτελούνται από τους όρους της εξίσωσης του Νεύτων της προς τα εμπρός διαφοράς, πήραν το όνομα τους από τον Ισαάκ Νεύτων; στην ουσία, είναι ο τύπος παρεμβολής του Νεύτων, που δημοσιεύτηκε για πρώτη φορά στο Principia Mathematica του το 1687, και συγκεκριμένα το διακριτό ανάλογο της συνεχούς επέκτασης Τέιλορ,
η οποία ισχύει για κάθε πολυωνυμική συνάρτηση f και για τις περισσότερες (αλλά όχι όλες) τις αναλυτικές συναρτήσεις. Εδώ,η έκφραση
είναι το "φθίνων παραγοντικό" ή το "κατώτερο παραγοντικό", ενώ το κενό γινόμενο (x)0 ορίζεται να είναι είναι 1. Σε αυτή τη συγκεκριμένη περίπτωση, υπάρχει μια υπόθεση των βημάτων μονάδα για τις αλλαγές στις τιμές των x, h = 1 της παρακάτω γενίκευσης.
Σημειώστε την συνήθη αντιστοιχία αυτού του αποτελέσματος στο Θεώρημα του Τέιλορ. Ιστορικά,αυτό, καθώς και η ταυτότητα του Chu–Vandermonde, (απορρέουσες από αυτή,και αντιστοιχίζοντας την διωνυμική θεωρία), συμπεριλαμβάνονται στις παρατηρήσεις που έληξαν στο σύστημα του λογισμού που αναφέρεται στην ομοιότητα μεταξύ των φαινομενικά άσχετων πολυωνυμικών συναρτήσεων.
Για να φανεί το πώς κανείς μπορεί να χρησιμοποιήσει τον τύπο του Νεύτων στην πράξη, εξετάστε τους πρώτους όρους διπλασιασμού της Σειράς Fibonacci f = 2, 2, 4, ... Μπορεί κανείς να βρει ένα πολυώνυμο που αναπαράγει αυτές τις τιμές, με πρώτο τον υπολογισμό ενός πίνακα διαφοράς, και στη συνέχεια αντικαθιστώντας τις διαφορές που αντιστοιχούν στο x0 (υπογραμμισμένο) στο τύπο όπως ακολουθεί,
Στην περίπτωση των μη-ομοιόμορφων μέτρων στις τιμές του x, ο Νεύτων υπολογίζει τις διαχωρίσιμες διαφορές, τις σειρές των γινομένων, και το πολυώνυμο που προκύπτει είναι το βαθμωτό γινόμενο,.
Σε ανάλυση με τους αριθμούς που έχουν την ιδιότητα να είναι κοντά όταν η διαφορά τους διαιρείται από αριθμό μεγαλύτερης δύναμης του p, διαιρούνται με έναν, το Θεώρημα του Mahler αναφέρει ότι η υπόθεση ότι η f είναι μια πολυωνυμική συνάρτηση μπορεί να αποδυναμώσει όλη τη διαδρομή προς την υπόθεση ότι η f είναι απλώς συνεχής.
Οι σειρές του Νεύτων,μαζί με τις σειρές του Stirling και τις σειρές του Selberg, είναι μια ειδική περίπτωση της γενικής διαφοράς των σειρών, οι οποίες ορίζονται στο πλαίσιο της κατάλληλης κλιμάκωσης των προς προς τα εμπρός διαφορών.
Σε μία σύντομη και ελαφρώς πιο γενική μορφή και σε ίση απόσταση κόμβων ο τύπος διαβάζει
Λογισμός των πεπερασμένων διαφορών
Η προς τα εμπρός διαφορά μπορεί να θεωρηθεί ως τελεστής διαφοράς, ο οποίος καθορίζει την συνάρτηση f σε
Δh[f ]
. Αυτός ο τελεστής ισοδυναμεί με όπου
Th
είναι ο μεταβαλλόμενος τελεστής με δείκτη h, ορίζεται από
Th[f ](x) = f(x+h)
, και I είναι ο τελεστής ταυτότητας.
Η πεπερασμένη διαφορά των μεγαλύτερων τάξεων μπορεί να οριστεί με αναδρομικό τρόπο όπως
Δhn ≡ Δh (Δhn−1
).  Ένας άλλος ισοδύναμος ορισμός είναι
.
Ο τελεστής διαφοράς
Δh
είναι ένας γραμμικός τελεστής και ικανοποιεί έναν ειδικό κανόνα του Leibniz που αναφέρθηκε παραπάνω,
. Όμοιες δηλώσεις ισχύουν και για τις προς τα πίσω και κεντρικές διαφορές.
Τυπικά,εφαρμόζωντας τη Σειρά Τέιλορ σε σχέση με το h, δίνει τον τύπο όπου το D δηλώνει την συνεχή παράγωγο του τελεστή, καθορίζοντας την f στην παράγωγο της f'. Η επέκταση είναι έγκυρη όταν και οι δυο πλευρές δρουν ως αναλυτικές συναρτήσεις, για αρκετά μικρό h. Έτσι,
, και τυπικά αναστρέφοντας τις εκθετικές αποδόσεις Ο τύπος αυτός οδηγεί στην έννοια ότι και οι δυο τύποι δίνουν το ίδιο αποτέλεσμα όταν εφαρμόζεται σε ένα πολυώνυμο.
Ακόμα και για τις αναλυτικές συναρτήσεις,οι σειρές στα δεξιά δεν εγγυάται ότι συγκλίνουν: μπορεί να είναι ασυμπτωτική σειρά. Ωστόσο, μπορούν να χρησιμοποιηθούν για να βρεθούν πιο ακριβείς μετασχηματισμοί για την παράγωγο. Για παράδειγμα, διατηρώντας τους πρώτους δύο όρους της σειράς παράγει η προσέγγιση της δεύτερης τάξης την
f’(x)
όπως αναφέρθηκε στο τέλος της mentioned at the end of the ενότητας των μεγαλύτερης τάξης διαφορών. Οι ανάλογοι τύποι για τους τελεστές της προς τα πίσω και κεντρικής διαφοράς είναι
Ο λογισμός των πεπερασμένων διαφορών σχετίζεται με το λογισμό (που αναφέρεται στην ομοιότητα μεταξύ των φαινομενικά άσχετων πολυωνυμικών εξισώσεων) της συνδυαστικής. Αυτή η εξαιρετικά συστηματική αντιστοιχία οφείλεται στην ταυτότητα των μετατροπέων των ποσοτήτων του παραπάνω λογισμού στο αναλογικό συνεχές τους (
h→0
limits),
Ένας μεγάλος αριθμός των διαφορικών σχέσεων του λογισμού με νόρμα αφορά συναρτήσεις
f(x)
άρα καθορίζει συστηματικά την αναλογική πεπερασμένη διαφορά που αφορά την
f(xTh−1)
Για παράδειγμα, το ημίτονο είναι
Όπως στο συνεχές όριο, η ιδιοσυνάρτηση της
Δh /h
επίσης συμβαίνει να είναι μια εκθετική,
και άρα τα αθροίσματα Φουριέρ των συνεχών συναρτήσεων αντιστοιχίζονται εύκολα σε αθροίσματα Φουριέρ που σχετίζονται με την ομοιότητα των φαινομενικά άσχετων πολυωνυμικών εξισώσεων, που αφορούν τους ίδιους συντελεστές Φουριέρ πολλαπλασιάζοντας αυτές τις εκθετικές βάσεις. Αυτή η εκθετική (που έχει σχέση με την ομοιότητα των πολυωνυμικών εξισώσεων)ισοδυναμεί με την εκθετική συνάρτηση παραγωγής των Pochhammer συμβόλων.
Έτσι,για παράδειγμα, η συνάρτηση δέλτα του Ντιράκ καθορίζει τους αντιπροσώπους, την απόλυτη ημιτονοειδή συνάρτηση,
Ο αντίστροφος τελεστής του τελεστή της προς τα εμπρός διαφοράς, ώστε στη συνέχεια να έχουμε το ολοκλήρωμα, είναι το αόριστο άθροισμα ή ο τελεστής της αντί διαφοράς.
Κανόνες λογισμού για τους τελεστές της πεπερασμένης διαφοράς
Ανάλογο με τους κανόνες για την εύρεση της παραγώγου, έχουμε:
Δες τις παραπομπές
Γενικεύσεις
όπου είναι το διάνυσμα των συντελεστών του. Μία άπειρη διαφορά είναι μια περαιτέρω γενίκευση,όπου το πεπερασμένο άθροισμα παραπάνω αντικαθίσταται από μία άπειρη σειρά. Ένας άλλος τρόπος γενίκευσης είναι η κατασκευή συντελεστών \mu_k που εξαρτώνται από το σημείο x :, θεωρώντας έτσι σταθμισμένη πεπερασμένη διαφορά. Επίσης,θα μπορούσε κανείς να φτιάξει έναν δείκτη h που να εξαρτάται από το σημείο x : h=h(x). Τέτοιες γενικεύσεις είναι χρήσιμες για την κατασκευή διαφορετικού μέτρου συνέχειας.
Πεπερασμένη διαφορά πολλών μεταβλητών
Οι πεπερασμένες διαφορές μπορούν να θεωρηθούν περισσότερες από μία μεταβλητές. Είναι ανάλογες με τις μερικές παραγώγους σε αρκετές μεταβλητές.
Μερικές προσεγγίσεις των μερικών παραγώγων είναι (χρησιμοποιώντας την κεντρική μέθοδο του δείκτη):
Εναλλακτικά,σε εφαρμογές στις οποίες ο υπολογισμός της f  είναι πιο δύσκολο βήμα, και πρέπει να υπολογιστούν και οι δύο,πρώτοι και δεύτεροι παράγωγοι, ένας πιο αποτελεσματικός τύπος για την τελευταία περίπτωση είναι
δεδομένου ότι οι μόνες τιμές για υπολογισμό που δεν είναι απαραίτητες για τις προηγούμενες τέσσερις εξισώσεις είναι
f(x+h, y+k)
και
.
Εξωτερικοί σύνδεσμοι
Κατηγορία:Πεπερασμένες διαφορές
Εκρωσισμός
Ο εκρωσισμός είναι μια σειρά μέτρων που λαμβάνονταν από τις επίσημες αρχές, με στόχο τον εκρωσισμό των κατοίκων μιας περιοχής, καθώς και η ίδια η διαδικασία της Ρωσικοποίησης - τόσο στη γλώσσα όσο και στον πολιτισμό και θρησκεία. Η πολιτική του Εκρωσισμού έγινε ευρέως διαδεδομένη στον 19o αιώνα. Σε διάφορες περιοχές ο εκρωσισμός πραγματοποιήθηκε με διαφορετικούς τρόπους και είχε διαφορετικό βάθος και διάρκεια των επιπτώσεων. Ο όρος έγινε ευρύτερα γνωστός με αποτυχημένο εκρωσισμό της Πολωνίας, της Φινλανδίας και της Ουκρανίας.
Ο Βρετανός ιστορικός Ντζέφρι Χόσκινγκ σημειώνει ότι η πολιτική του εκρωσισμού ήταν μέρος της Ρωσικής Αυτοκρατορίας, αφού έτσι προωθείται ο συγκεντρωτισμός της εξουσίας, κατάργηση των τοπικών προνομίων. Κατά τη γνώμη του, ο εκρωσισμός είχε ως στόχο να δώσει σε όλους τους λαούς της Ρωσικής Αυτοκρατορίας την αίσθηση του ανήκειν στη Ρωσία, στο παρελθόν της, στις παραδόσεις της.
Ανάλογα σχέδια συναντάμε και σε άλλες χώρες όπως η γερμανοποίηση των Τσέχων στην Αυστρία και στη Γερμανία, η αγγλοποίηση των Ιρλανδών, των Γάλλο-καναδών, Φιλιππινέζων.
Ιστορία εκρωσισμού
Το σχέδιο εκρωσισμού για πρώτη φορά έλαβε χώρα τον 16ο αιώνα μετά την κατάκτηση του Χανάτου του Καζάν. Τα βασικά στοιχεία αυτής της διαδικασίας ήταν ο εκχριστιανισμός και η εφαρμογή της ρωσικής γλώσσας ως μόνης διοικητικής γλώσσας. Μετά τη Ρωσική ήττα στον πόλεμο της Κριμαίας το 1856 και την πολωνική εξέγερση του 1861, ο τσάρος Αλέξανδρος Β΄ επιτάχυνε το σχέδιο εκρωσισμού για να μειωθεί ο κίνδυνος των μελλοντικών εξεγέρσεων. Στη Ρωσία διέμεναν πολλές μειονοτικές ομάδες, και ο εξαναγκασμός αποδοχής της ρωσικής κουλτούρας από αυτούς ήταν μια προσπάθεια για την πρόληψη των μελλοντικών επαναστάσεων.
Παραπομπές
Κατηγορία:Πολιτισμός της Ρωσίας Κατηγορία:Ιστορία της Ρωσίας Κατηγορία:Πολιτιστική αφομοίωση Κατηγορία:Σχέσεις Πολωνίας-Ρωσίας Κατηγορία:Πολωνία του Συνεδρίου
Πανελλήνιο πρωτάθλημα κλειστού στίβου ανδρών 2002
Το 17ο Πανελλήνιο πρωτάθλημα κλειστού στίβου ανδρών 2002 διοργανώθηκε στο Στάδιο Ειρήνης και Φιλίας στις 16 & 17 Φεβρουαρίου μαζί με το αντίστοιχο των γυναικών, ενώ τα πρωταθλήματα εφήβων και νεανίδων έγιναν ξεχωριστά. Στο ίδιο στάδιο έγινε το πρωτάθλημα συνθέτων αγωνισμάτων στις 9 & 10 Φεβρουαρίου. Πρωταθλητής σύλλογος στη βαθμολογία αναδείχθηκε για άλλη μια φορά ο Πανελλήνιος Γ.Σ..
Ήταν το τελευταίο πρωτάθλημα που έγινε στο ΣΕΦ για πολλά χρόνια. Την επόμενη χρονιά δεν διεξήχθη πρωτάθλημα κλειστού στίβου, μιας και το Στάδιο ετοιμαζόταν για τους Ολυμπιακούς Αγώνες του 2004 και δεν υπήρχε άλλο στάδιο κλειστού στην Ελλάδα. Από το 2004 οι αγώνες μεταφέρθηκαν στο νέο Κλειστό Γυμναστήριο Παιανίας.
Πηγές
Κλειστου στιβου ανδρων Κατηγορία:Στίβος το 2002 Κατηγορία:Διοργανώσεις στίβου στον Πειραιά
Ικέτας των Συρακουσών
Ο Ικέτας ή Ικέτης ήταν Τύραννος των Συρακούσων, μετά από τον Αγαθοκλή και πριν τον Πύρρο A΄ της Ηπείρου (289 π.Χ. - 279 π.Χ.).
Βιογραφία
To 289 π.Χ. σκοτώθηκε ο Αγαθοκλής και ο υποτειθέμενος φονιάς του Μαίνων σκότωσε τον Αρχάγαθο, εγγονό τού Αγαθοκλή. Ο Μαίνων ανέλαβε τη διοίκηση του στρατού τού Αρχάγαθου, που πολιορκούσε την Αίτνα και έστρεψε τα όπλα εναντίον των Συρακουσών. Τότε οι Συρακούσιοι έστειλαν εναντίον του τον Ικέτα με σημαντικό στρατό. Ο πόλεμος συνεχίστηκε για κάποιο διάστημα, χωρίς κάποιο σημαντικό αποτέλεσμα. Ο Μαίνων έλαβε τη βοήθεια των Καρχηδονίων και υπερίσχυσε, έτσι οι Συρακούσιοι αναγκάστηκαν να υπογράψουν μία ατιμωτική ειρήνη.
Γρήγορα μετά ακολούθησε εξέγερση, που οδήγησε στην απέλαση των μισθοφόρων από την Καμπανία, των λεγόμενων Μαμερτίνων. Πρέπει να ήταν σύντομα μετά από αυτό, που ο Ικέτας εγκαταστάθηκε στην εξουσία· ο Διόδωρος Σικελιώτης μας λέει, ότι έμεινε τύραννος για 9 έτη. Τα μόνα γεγονότα της ηγεσίας του που έχουν καταγραφεί, είναι ένας πόλεμος με τον Φιντία τύραννο τού Ακράγαντα, στον οποίο έλαβε σημαντική νίκη και ένας με τους Καρχηδονίους, στον οποίο ηττήθηκε στον ποταμό Τερία. Τελικά εκτοπίστηκε από τον Θυνίωνα, λίγο πριν την άφιξη τού Πύρρου Α΄ στη Σικελία· υπολογίζεται η έξωσή του να έγινε το 279/278 π.Χ, εννέα έτη μετά την άνοδό του (Διόδωρος Exc. Hoesch. xxi. 12, 13, xxii. 2, 6).
Σώζονται χρυσά νομίσματα με τη μορφή του, που κόπηκαν στις Συρακούσες. Φέρουν την επιγραφή "ΕΠΙ ΙΚΕΤΑ", από την οποία συμπεραίνουμε, ότι δεν έλαβε τον τίτλο τού βασιλιά όπως ο σύγχρονός του Φιντίας στον Ακράγαντα.
Πηγές
Κατηγορία:Αρχαίοι Συρακούσιοι
Αρμάνδος Δελλαπατρίδης
Ο Αρμάνδος Δελλαπατρίδης ήταν προσωπικότητα της μεσοπολεμικής Αθήνας.
Γεννήθηκε το 1895 στο Αδραμύττιο της Μικράς Ασίας, ή κατ' άλλους στη Μυτιλήνη. Στα μέσα της δεκαετίας του '20 εγκαταστάθηκε στην Αθήνα, ερχόμενος από την Μυτιλήνη όπου είχε καταφύγει μετά την Μικρασιατική Καταστροφή, όπου εργαζόταν ως υπάλληλος συμβολαιογραφείου ή ως υπάλληλος της Οικονομικής Εφορείας. Το όνομα "Αρμάνδος Δελλαπατρίδης" ή "Ντελαπατρίδης" σύμφωνα με τον Νίκο Αθανασιάδη, προέρχεται από τη φράση Armée de la patrie.
Στην Αθήνα άρχισε να βγάζει πολιτικού περιεχομένου λόγους σε πλατείες, δημόσια πάρκα και καφενεία, προκαλώντας το γέλιο των κατοίκων της πρωτεύουσας. Είχε νοσηλευτεί πολλάκις σε δημόσιο ψυχιατρείο. Δήλωνε αρχηγός του «Α’ Αναμορφωτικού Κόμματος» ή «Κόμματος των Κυανολεύκων». Απεβίωσε την 1η Ιουνίου 1960, ενώ νοσηλευόταν στο Λαϊκό Νοσοκομείο στην Αθήνα.
Πηγές
Κατηγορία:Έλληνες πολιτικοί
Ματθίλδη του Βάλντεκ και Πύρμοντ
Η Ματθίλδη του Βάλντεκ και Πύρμοντ (Mathilde zu Waldeck und Pyrmont, 10 Απριλίου 1801 - 13 Απριλίου 1825) ήταν κόρη του Γεωργίου Α΄ του Βάλντεκ και Πύρμοντ.
Βιογραφία
Η Καρολίνα Φρειδερίκη Ματθίλδη γεννήθηκε στις 10 Απριλίου 1801 στο Ρόντεν, και ήταν το δέκατο παιδί και η τέταρτη κόρη του Γεωργίου Α΄ του Βάλντεκ και Πύρμοντ και της Αυγούστας του Σβάρτσμουργκ-Σόντερσχαουζεν.
Στις 21 Ιανουαρίου 1817 παντρεύτηκε τον Ευγένιο της Βυρτεμβέργης στο Άρολσεν. Μαζί απέκτησαν τρία παιδιά:
Πέθανε κατά τη γέννα του τρίτου παιδιού της στις 13 Απριλίου 1825 στην Καρλσρούη σε ηλικία 24 ετών.
αναφορές σε πηγές
Κατηγορία:Οίκος της Βυρτεμβέργης Κατηγορία:Γερμανοί ευγενείς Κατηγορία:Πριγκίπισσες του Βάλντεκ και Πύρμοντ Κατηγορία:Δούκισσες της Βυρτεμβέργης
Gemäldegalerie
Ο όρος Gemäldegalerie (γερμανικά: πινακοθήκη) μπορεί να αναφέρεται σε κάποιο από τα παρακάτω:
Αρένα Γκλιβίτσε
Η Αρένα Γκλιβίτσε (Arena Gliwice) είναι κλειστή αρένα πολλαπλών χρήσεων στο Γκλιβίτσε της Πολωνίας. Έχει χωρητικότητα 13.752 θέσεων (με χώρο για έως 17.178 θεατές) στην κύρια αρένα και θεωρείται μία από τις μεγαλύτερες αίθουσες ψυχαγωγίας και αθλητισμού στη χώρα.
Αρχικά, η αρένα έλαβε το όνομα «Podium Hall», το οποίο αργότερα άλλαξε σε «Hala Gliwice». Από το άνοιγμα της τον Μάιο του 2018, αυτό το όνομα χρησιμοποιείται εναλλακτικά με το όνομα «Arena Gliwice», το οποίο χρησιμοποιείται για διεθνείς εκδηλώσεις.
Κατασκευή
Η κατασκευή της αρένας ξεκίνησε το 2013 μετά την κατεδάφιση του πρώην γηπέδου. Αρχικά, η πόλη υπολόγιζε την οικονομική υποστήριξη της Ευρωπαϊκής Ένωσης, αλλά μετά την άρνηση, αποφασίστηκε να χρηματοδοτηθεί η κατασκευή από τον προϋπολογισμό της πόλης. Το αρχικά προγραμματισμένο κόστος κατασκευής ήταν 321 εκατομμύρια ζλότι και η κατασκευή έπρεπε να ολοκληρωθεί στα μέσα του 2015. Σύμφωνα με την έκθεση για την εκτέλεση του προϋπολογισμού της πόλης Γκλιβίτσε για το 2017, οι συνολικές δαπάνες για την υλοποίηση της επένδυσης το 2017-2018 ανήλθαν σε 420,4 εκατομμύρια ζλότι, 31% πάνω από το αρχικά αναμενόμενο ποσό.
Η Αρένα Γκλιβίτσε διαθέτει χώρο στάθμευσης αυτοκινήτων δύο επιπέδων, το ανώτερο επίπεδο του οποίου μπορεί να προσαρμοστεί για τη διοργάνωση εκδηλώσεων και υπαίθριων εκθέσεων. Ο χώρος στάθμευσης έχει 800 θέσεις. Η εγκατάσταση είναι προσαρμοσμένη στις ανάγκες των ατόμων με ειδικές ανάγκες. Υπάρχουν 72 διαθέσιμες θέσεις για αυτούς (36 θέσεις για χρήστες αναπηρικών αμαξιδίων και 36 για συνοδευτικά άτομα) που βρίσκονται σε όλους τους τομείς και τοποθεσίες που εγγυώνται καλή ορατότητα. Η κύρια αρένα συνορεύει με αίθουσα προπόνησης και κτίριο γυμναστικής. Ο υψηλότερος αναρριχητικός τοίχος στην Ευρώπη και το σύστημα ανάρτησης σταδίου επίσης εγκαταστάθηκαν στο κτίριο.
Εκδηλώσεις
Η πρώτη διοργάνωση που πραγματοποιήθηκε στην αρένα ήταν τρέξιμο γυναικών στο πλαίσιο του cross-country γεγονότος «Bieg Kobiet Zawsze Pier(w)si». Κατά τη διάρκεια της εκδήλωσης, η οποία πραγματοποιήθηκε στις 6 Μαΐου 2018, μια ομάδα γυναικών διέτρεξε το κύριο τμήμα της αίθουσας. Αυτός ο αγώνας ήταν μέρος μιας εκδήλωσης που διοργανώθηκε για την καταπολέμηση του καρκίνου του μαστού. Οι επίσημες ανοιχτές ημέρες διοργανώθηκαν στις 12 και 13 Μαΐου 2018, και στις 30 Μαΐου 2018, πραγματοποιήθηκε συναυλία του Άρμιν βαν Μπιούρεν.
Στις 6 Μαρτίου 2019, η Ευρωπαϊκή Ραδιοτηλεοπτική Ένωση και η πολωνική ραδιοτηλεόραση Telewizja Polska (TVP) ανακοίνωσαν ότι η αρένα θα φιλοξενήσει τον Παιδικό Διαγωνισμό Τραγουδιού Eurovision 2019. Πραγματοποιήθηκε στις 24 Νοεμβρίου 2019 και σηματοδότησε την πρώτη φορά που η Πολωνία φιλοξένησε την εκδήλωση. Η Πολωνία κέρδισε τον διαγωνισμό στο έδαφός της, με τη Βίκι Γκάμπορ και το τραγούδι «Superhero». Ήταν η δεύτερη φορά που η Πολωνία κέρδισε τον διαγωνισμό και ήταν η πρώτη χώρα που κέρδισε για δεύτερη συνεχόμενη φορά.
Παραπομπές
Κατηγορία:Κλειστά στάδια στην Πολωνία Αρενα Κατηγορία:Γήπεδα καλαθοσφαίρισης στην Πολωνία Κατηγορία:Γήπεδα χειροσφαίρισης στην Πολωνία
Πανεπιστήμιο Παντεόν-Σορμπόν
μικρογραφία|275x275px|Η έδρα του Πανεπιστημίου και της Νομικής Σχολής της Σορβόννης στην Place du Panthéon Το Πανεπιστήμιο Παντεόν-Σορμπόν (γαλλικά: Université Paris 1 Panthéon-Sorbonne) είναι ένα δημόσιο ερευνητικό πανεπιστήμιο στο Παρίσι της Γαλλίας. Επικεντρώνεται στους τομείς των νομικών, ανθρωπιστικών, πολιτικών, κοινωνικών και οικονομικών επιστημών. Πρόκειται για ένα από τα δεκατρία πανεπιστημιακά ιδρύματα που διαδέχτηκαν το ιστορικό Πανεπιστήμιο του Παρισιού, το οποίο έπαψε να υφίσταται στις 31 Δεκεμβρίου του 1970, ως συνέπεια της γαλλικής πολιτιστικής επανάστασης του 1968, που συχνά αναφέρεται ως «Γαλλικός Μάης». μικρογραφία|275x275px|Η Βιβλιοθήκη της Σορβόννης Ως ένας σημαντικός πόλος έρευνας και μάθησης, το Πανεπιστήμιο Παντεόν-Σορμπόν είναι ένα από τα πιο έγκριτα πανεπιστήμια της Γαλλίας και το καλύτερο ίδρυμα στους κύριους τομείς του (είναι πρώτο στη Γαλλία στη Νομική, την Αρχαιολογία, την Ιστορία και τη Γεωγραφία). Στις οικονομικές επιστήμες, είναι μέλος της παγκοσμίου φήμης Σχολής Οικονομικών του Παρισιού (École d'économie de Paris). Η διεθνής προσέγγιση και η ποιότητα των εκπαιδευτικών του, αναγνωρίζεται σε όλο τον κόσμο, με το πανεπιστήμιο να έχει συνολικά την υψηλότερη φήμη όλων των ακαδημαϊκών ιδρυμάτων στη Γαλλία, σύμφωνα με το The Times Higher Education.
Η έδρα του πανεπιστημίου Παντεόν-Σορμπόν βρίσκεται στην Πλας ντυ Παντεόν (Place du Panthéon) στο Καρτιέ Λατέν, μια περιοχή στο 5ο και 6ο διαμέρισμα του Παρισιού. Το πανεπιστήμιο καταλαμβάνει επίσης μέρος της Σορβόννης και άλλων διάσημων γαλλικών πανεπιστημιακών κτιρίων. Περίπου σαράντα χιλιάδες φοιτητές είναι εγγεγραμμένοι στα δέκα Τμήματα Διδασκαλίας και Έρευνας (Unités de Formation et de Recherche) και τα τέσσερα Ινστιτούτα (Instituts) του Πανεπιστημίου. Μεταξύ των Τμημάτων του Πανεπιστημίου περίφημες είναι η Νομική Σχολή της Σορβόννης (École de Droit de la Sorbonne) και η Σχολή Ιστορίας της Σορβόννης (École d'Histoire de la Sorbonne).
Μεταξύ των Ελλήνων καθηγητών του Πανεπιστημίου ιδιαίτερη θέση κατέχει η βυζαντινολόγος Ελένη Γλύκατζη - Αρβελέρ, η οποία διετέλεσε Αντιπρόεδρος και Πρόεδρος του Πανεπιστημίου (θέση αντίστοιχη με εκείνη του Πρύτανη στα ελληνικά πανεπιστήμια). Με την εκλογή της έγινε η πρώτη γυναίκα Πρύτανης στην ιστορία των 700 χρόνων του Πανεπιστημίου της Σορβόννης αλλά και η πρώτη γυναίκα παγκοσμίως που είχε τέτοια θέση σε διεθνώς αναγνωρισμένο πανεπιστήμιο.
Μεταξύ των Ελλήνων αποφοίτων του Πανεπιστημίου περιλαμβάνονται οι Θεόδωρος Πάγκαλος, Γιώργος Κατρούγκαλος, Γεώργιος Καμίνης, Χάρης Παμπούκης και Κωνσταντίνος Τσουκαλάς, καθώς και σημαντικός αριθμός πανεπιστημιακών, πολιτικών και νομικών.
Εξωτερικοί σύνδεσμοι
Panthéon-Assas
Γιώργος Λαύκας
Ο Γιώργος Λαύκας (1919–1972) ήταν Έλληνας τραγουδιστής, τραγουδοποιός και παίκτης του μπουζουκιού.
Βιογραφία
Ο Λαύκας γεννήθηκε στην Μεταμόρφωση Λακωνίας το 1919. Ορισμένες πηγές αναφέρουν ως ημερομηνία γέννησης το 1924. Ήρθε στην Αθήνα για να σπουδάσει αγρονομία το 1943, αλλά κερδήθηκε από τη μουσική. Σύμφωνα με τον Τάσο Σκορέλη, το πρώτο κλαμπ στο οποίο τραγούδησε ήταν το Υποβρύχιο (στην οδό Δεληγιώργη 47) και το 1945 ηχογράφησε το πρώτο του τραγούδι, με τίτλο Σεβιλιάνα.
Στα επόμενα χρόνια έπαιξε σε διάφορες ορχήστρες.
Κηδευτηκε στην γενέτειρα του στην Μεταμόρφωση Μολάοι Λακωνίας.
Μέχρι τον θάνατο του, έπαιξε σε διάφορα συγκροτήματα και συνέθεσε τραγούδια (πολλά ήταν με στίχο του Σ. Τσιλιβέρδη).
Κατηγορία:Έλληνες άνδρες τραγουδιστές Κατηγορία:Ρεμπέτες
Κύπελλο Πρωταθλητριών Ομάδων Ευρώπης 1955-56
Την αγωνιστική περίοδο 1955-56 διεξήχθη για πρώτη φορά η διοργάνωση του Κυπέλλου Πρωταθλητριών Ομάδων Ευρώπης. Στο στάδιο Παρκ ντε Πρενς του Παρισιού έλαβε χώρα ο πρώτος τελικός στην ιστορία του Κυπέλλου Πρωταθλητριών ανάμεσα στη Ρεάλ Μαδρίτης από την Ισπανία και της Σταντ ντε Ρενς από τη Γαλλία. Το πρώτο τρόπαιο του θεσμού κατέκτησε η Ρεάλ Μαδρίτης επικρατώντας μετά από συναρπαστικό παιχνίδι με 4-3 των Γάλλων.
Πρώτος γύρος
Σημειώσεις
Εξωτερικοί σύνδεσμοι - Πηγές
Κατηγορία:Κύπελλο Πρωταθλητριών Ευρώπης Κατηγορία:Ποδόσφαιρο το 1955 Κατηγορία:Ποδόσφαιρο το 1956
Εθνόσημο της Σάμπα
Το εθνόσημο της Σάμπα θεσμοθετήθηκε το 1985 από το νησιωτικό συμβούλιο της Σάμπα, όταν ακόμη αποτελούσε τμήμα των Ολλανδικών Αντίλλων. Παρέμεινε εθνόσημο και του ειδικού δήμου της Ολλανδίας μετά τη διάλυση των Ολλανδικών Αντίλλων το 2010.
Περιγραφή
Αποτελείται από μία ασπίδα με το τοπικό πτηνό (Audubon's Shearwater) και τα ίδια τα νησιά. Το όπλο συμπεριλαμβάνει ένα ψάρι, ένα πλεούμενο και μία πατάτα, που αποτελούν σύμβολα της αλιείας, των ναυτικών της Σάμπα και της πατάτας της Σάμπα. Ο θυρεός φέρει το σύνθημα Remis velisque στα λατινικά, που σημαίνει στη κυριολεξία «με κουπιά και με πλεούμενα».
Παραπομπές
Κατηγορία:Σάμπα Σαμπα
Όττο και Ελίζε Χάμπελ
Ο Όττο και η Ελίζε Χάμπελ (Otto and Elise Hampel) ήταν ένα ζευγάρι Γερμανών που για δύο χρόνια, στη διάρκεια του Β’ Παγκοσμίου Πολέμου, παρότρυναν τους συμπατριώτες τους να αντιταχθούν στο ναζιστικό καθεστώς μέσω καρτ ποστάλ που άφηναν σε διάφορα σημεία του Βερολίνου. Συνελήφθησαν και αποκεφαλίστηκαν τον Απρίλιο του 1943.
Ο Όττο Χάμπελ γεννήθηκε στις 21 Ιουνίου του 1897 στο Mühlbock, που τότε ανήκε στη Γερμανία, ενώ σήμερα βρίσκεται στην Πολωνία, και ήταν εργάτης σε εργοστάσιο. Η γυναίκα του Ελίζε ήταν έξι χρόνια νεώτερή του και είχε γεννηθεί στο Stendal. Ασχολούνταν με τα οικιακά και ήταν μέλος της Εθνικοσοσιαλιστικής Λίγκας Γυναικών (National Socialist Women's League).
Όταν έμαθαν ότι ο αδερφός της Ελίζε σκοτώθηκε στον πόλεμο οι Χάμπελ αποφάσισαν να στραφούν ενάντια στο ναζιστικό καθεστώς. Από το Σεπτέμβριο του 1940 μέχρι το φθινόπωρο του 1942 έγραψαν και έριξαν στα ταχυδρομικά κουτιά διαφόρων κατοίκων του Βερολίνου και άφησαν σε διάφορα δημόσια μέρη στην πόλη περισσότερες από 200 καρτ ποστάλ. Με αυτές απευθύνονταν στους συμπολίτες τους και τους παρότρυναν να αρνηθούν τη συνεργασία με τους ναζί, να αρνηθούν να υπηρετούν στο στρατό και να διώξουν τον Χίτλερ. Η Γκεστάπο χρειάστηκε σχεδόν δύο χρόνια για να ανακαλύψει ποιος έστελνε τις κάρτες αν και σχεδόν όλοι όσοι τις είχαν βρει τις είχαν αμέσως παραδώσει στην Γκεστάπο. Οι Χάμπελ συνελήφθησαν ύστερα από καταγγελία το φθινόπωρο του 1942. Στην αστυνομία ο Όττο δήλωσε ότι ήταν χαρούμενος που μπόρεσε να διαμαρτυρηθεί κατά του Χίτλερ και του Γ’ Ράιχ. Οι Χάμπελ καταδικάστηκαν για προδοσία και εκτελέστηκαν δι' αποκεφαλισμού, τον Απρίλιο του 1943, στη φυλακή Plötzensee του Βερολίνου.
Η ζωή του Όττο και της Ελίζε Χάμπελ ενέπνευσε το 1947 το Γερμανό συγγραφέα Χανς Φάλαντα που έγραψε το μυθιστόρημα Μόνος στο Βερολίνο.
Το βιβλίο γυρίστηκε ταινία το 1962 στη Δυτική Γερμανία, από τον Falk Harnack, με τίτλο Jeder stirbt für sich allein, το 1975 από τον Alfred Vohrer και το 2016 από τον Vincent Perez, με πρωταγωνιστές την Έμμα Τόμπσον και τον Μπρένταν Γκλίσον. Η ταινία του Perez διαγωνίστηκε για τη Χρυσή Άρκτο, στο 66ο Διεθνές φεστιβάλ Κινηματογράφου του Βερολίνου. .ενώ το 2004 έγινε τηλεοπτική μίνι σειρά, στην Τσεχία. Έγινε επίσης μίνι σειρά για την τηλεόραση στην Ανατολική Γερμανία, το 1970, και στη Τσεχία, το 2004, σε σκηνοθεσία του Dušan Klein.
Εξωτερικοί σύνδεσμοι
https://web.archive.org/web/20151008235759/http://www.gdw-berlin.de/en/recess/biographies/index_of_persons/offset/96/
Δάφνη Μπόκοτα
Η Δάφνη Μπόκοτα είναι παρουσιάστρια της ελληνικής τηλεόρασης και τραγουδίστρια. Είναι γνωστή στην Ελλάδα για την παρουσίαση επί 18 χρόνια του Διαγωνισμού Τραγουδιού της Eurovision.
Βιογραφία
Η Δάφνη γεννήθηκε στο Κουκάκι και σπούδασε γαλλική και αγγλική φιλολογία. Στη συνέχεια παρακολούθησε σεμινάρια σε θέματα εκπαίδευσης και γλωσσολογίας στη Σορβόννη.
Καλλιτεχνική και τηλεοπτική παρουσία
Αρχικά ως ερμηνεύτρια συμμετέχει το 1983 στον ελληνικό τελικό του Ευρωπαϊκού Διαγωνισμού Τραγουδιού με το τραγούδι «Ιουλιέτα», μη καταφέρνοντας ωστόσο να αποτελέσει την επίσημη ελληνική υποψηφιότητα. Έπειτα το 1985 κυκλοφορεί τον πρώτο της δίσκο με το Διονύση Τσακνή. Το 1987 κυκλοφορεί το δεύτερο δίσκο της με τίτλο το όνομα της, από τον οποίο ξεχώρισαν τα τραγούδια Ντίβα  (με τους Σαμποτέρ) και Βίπερ Νόρα. Την ίδια χρονιά μετά από εξετάσεις ορθοφωνίας και γνώσεων προσλαμβάνεται στην ΕΡΤ ως εκφωνήτρια. Εργάστηκε για 3 χρόνια στο ραδιόφωνο και στη συνέχεια ανέλαβε την παρουσίαση του προγράμματος της κρατικής τηλεόρασης. Το 1987 αντικαθιστά τη Μακώ Γεωργιάδου στην παρουσίαση της Eurovision μέχρι και το 2004. Το 1993 αναλαμβάνει την παρουσίαση της ευρωπαϊκής συμπαραγωγής Παιχνίδια Χωρίς Σύνορα, ενώ παράλληλα ασχολείται με τη συγγραφή σεναρίων - ένα από αυτά, το Βασίλης, Ιάσων και Ντόκυ με πρωταγωνιστές το Μίμη Χρυσομάλλη και το Γιώργο Παρτσαλάκη προβλήθηκε από τη συχνότητα του ANT1.
To 1995 αναλαμβάνει την επιμέλεια και την παρουσίαση της εβδομαδιαίας εκπομπής λόγου και τέχνης, Εκτός, ενώ το 1996-97 διατέλεσε διευθύντρια διαφήμισης και δημοσίων σχέσεων της ΕΡΤ.
Την τηλεοπτική περίοδο 2003-2004 συμμετέχει ως κριτής στο talent show "Eurostar" που σαν στόχο είχε την ανάδειξη του εκπροσώπου της Ελλάδας στη Eurovision (τελικά έγινε απ' ευθείας ανάθεση στον Σάκη Ρουβά).
Την επόμενη περίοδο 2004-05 λαμβάνει μέρος ως κριτής στο Fame Story, από το οποίο θα αποχωρήσει για την προετοιμασία της ελληνικής συμμετοχής στη Eurovision. Τελικά αντικαταστάθηκε στην παρουσίαση του διαγωνισμού από την Αλεξάνδρα Πασχαλίδου.
Πολιτική δραστηριότητα
Το 2002 εξελέγη δημοτικός σύμβουλος στο Δήμο Αθηναίων με τον συνδυασμό του Χρήστου Παπουτσή, ενώ το 2006 εξελέγη δημοτική σύμβουλος στο Δήμο Πειραιά με τον συνδυασμό του Παναγιώτη Φασούλα. Το 2008 παραιτήθηκε από τη θέση της προέδρου της Δημοτικής Επιχείρησης Πολιτιστικής Ανάπτυξης Πειραιά.
Eurovision
Η Δάφνη συνδέθηκε από νωρίς με το διαγωνισμό. Το 1983 συμμετέχει στον Ελληνικό Τελικό επιλογής του τραγουδιού που θα εκπροσωπούσε την χώρα μας στο διαγωνισμό της Eurovision με το τραγούδι Ιουλιέτα, καταλαμβάνοντας την 6η θέση ανάμεσα στις 10 υποψηφιότητες. Το 1987 παρουσίασε για πρώτη φορά τον ελληνικό τελικό και ταξίδεψε στις Βρυξέλλες ως παρουσιάστρια. Από το 1992 θα συμμετέχει στην κριτική επιτροπή. Η μόνη χρονιά που δε θα παρουσιάσει το διαγωνισμό θα είναι το 1998, λόγω εγκυμοσύνης.
Η απομάκρυνσή της το 2005 έγινε θέμα σε εγχώριο και ξένο Τύπο ενώ απασχόλησε με επερώτηση και το Ελληνικό Κοινοβούλιο.
Βιβλία και μεταφράσεις
Το 2006 κυκλοφόρησε το βιβλίο 18 Χρόνια Eurovision με τις αναμνήσεις της από το διαγωνισμό. Είναι επίσης μεταφράστρια λογοτεχνικών βιβλίων. Ανάμεσα σε άλλα, το 1994 μετάφρασε το βιβλίο Το Αριστερό μου Πόδι του Κρίστι Μπράουν.
Παραπομπές
Μποκοτα Μποκοτα
Λυκά Ρουζώ
Ξεκινήματα
Ο Λυκά Ρουζώ ξεκίνησε την ενασχόληση με το ποδόσφαιρο το 2000 από την ΟΣ Βαλμπόν Σοφιά Αντιπολίς προτού ενταχθεί το 2004 στην ΡΚ Γκρας. Το 2008, ενσωματώθηκε στα τμήματα υποδομής της ΟΖΚ Νις.
ΟΖΚ Νις
Ο Λυκά Ρουζώ πραγματοποίησε το επαγγελματικό του ντεμπούτο στις 12 Μαΐου 2013, σε αναμέτρηση για το πρωτάθλημα της Λιγκ 1 απέναντι στην Εβιάν-Τονόν-Γκαγιάρ, αντικαθιστώντας τον Κεβίν Γκομίς στο 82ο λεπτό του αγώνα (ήττα με σκορ 4-0).
Διαδοχικοί δανεισμοί σε Φρεζύς και Μπουλόν
Έπειτα από την παραχώρησή του υπό τη μορφή δανεισμού στην ΕΦΚ Φρεζύς Σαιν-Ραφαέλ, ο Ρουζώ παραχωρήθηκε εκ νέου ως δανεικός, στις 7 Αυγούστου 2015, αυτή τη φορά στην ΟΣ Μπουλόν.